b'\n_START_ARTICLE_\nFlying Elephant\n_START_SECTION_\nZgodovina\n_START_PARAGRAPH_\nPo prvih naro\xc4\x8dilih v britanski vojski je bilo jasno, da se bo razvoj tankov nadaljeval. William Tritton je bil po prvem svojem uspe\xc5\xa1nem projektu zelo dejaven. Svoje na\xc4\x8drte je usmeril v izdelavo tanka, ki bi bil v za\xc5\xa1\xc4\x8diti nepremagljiv. Zavedal se je, da bi direkten zadetek artilerije tank uni\xc4\x8dil. Ni vedel, kako bi to izpeljal. Veliko mu je pomagal poro\xc4\x8dnik Kenneth Symes, ki je testiral 51 mm debel oklep tako, da ga je obstreljeval z zajetim nem\xc5\xa1kim oro\xc5\xbejem. Projekt je bil zelo dobro sprejet, zato so testiranje oklepov \xc5\xa1e raz\xc5\xa1irili in junija 1916 je bila sprejeta izdelava prototipa tanka. Proti koncu leta 1916 je bil projekt ustavljen. V pojasnilu je bilo zapisano, da je mobilnost pomembnej\xc5\xa1a od za\xc5\xa1\xc4\x8dite.'